संवाद सूत्र, धुपगुड़ी: जलपाईगुड़ी जिले के धुपगुड़ी में भी मोमो का आतंक थमने का नाम नहीं ले रहा है। रवींद्र भारती विश्वद्यालय के द्वितीय वर्ष की छात्रा को मोमो की तरफ से फोन किया गया। फोन नहीं उठाने पर छात्रा को मैसेज किया गया। यह घटना धुपगुड़ी के पूर्व शालबाड़ी इलाके की है। छात्रा रेश्मी अख्तर परवीन द्वारा गेम खेलने से मना करने पर जान से मारने की धमकी दी गई। इसके बाद ही उसने धुपगुड़ी थाने में प्राथमिकी दर्ज करा दी। धुपगुड़ी थाना के आईसी सुबीर कर्मकार ने कहा कि शिकायत मिली है। जो सीआइडी के साइबर सेल के पास भेज दिया गया है। छानबीन की जा रही है।